
Դատավորների թեկնածուների ցուցակի համալրման համար անցկացված որակավորման գրավոր քննության բողոքարկման հանձնաժողովը՝ մասնակցությամբ հանձնաժողովի նախագահ Մ.Մելքոնյանի, հանձնաժողովի անդամներ  Գ.Մարգարյանի և Վ.Ենգիբարյանի (այսուհետ՝ Բողոքարկման հանձնաժողով), ուսումնասիրելով 2021թվականի հունիսի 15-ին կայացած՝ դատավորների թեկնածուների ցուցակի քրեական մասնագիտացման բաժնի համալրման նպատակով անցկացված գրավոր քննության՝ «4875» ծածկագրով հանդես եկած հավակնորդի  կողմից որակավորման գրավոր քննության գնահատման հանձնաժողովի (այսուհետ՝ Գնահատման հանձնաժողով) հրապարակած քննության արդյունքի դեմ ներկայացված բողոքը, հավակնորդի գրավոր քննության աշխատանքը և որակավորման գրավոր քննության հանձնաժողովի անդամների կողմից կազմված որակավորման գրավոր քննության արդյունքի ստուգաթերթերը,

2021թվականի հունիսի 15-ին կայացել է գրավոր քննություն՝ դատավորների թեկնածուների ցուցակի քրեական մասնագիտացման բաժնի համալրման նպատակով:
Քննության արդյունքներով «4875» ծածկագրով հանդես եկած հավակնորդի  աշխատանքը նյութական իրավունքի վերաբերյալ խնդրից գնահատվել է 26միավոր, իսկ դատավարական իրավունքի վերաբերյալ խնդրից՝ 29միավոր, ընդհանուրը՝ 55միավոր: Քննության արդյունքների հրապարակումից հետո քննության՝ «4875» ծածկարգրով հավակնորդի կողմից ներկայացվել է բողոք՝ քննության վերոնշյալ արդյունքի դեմ: 
Ներկայացրած բողոքով հավակնորդը իր անհամաձայնությունն է հայտնել  նյութական իրավունքի վերաբերյալ խնդրի 1-5-րդ հարցերի պատասխանների և դատավարական իրավունքի վերաբերյալ խնդրի 4-5-րդ հարցերի  պատասխանների վերաբերյալ Գնահատման հանձնաժողովի կողմից կատարված դիտարկումների և գնահատման վերաբերյալ:
ՀՀ Բարձրագույն դատական խորհրդի 2021թվականի մայիսի 06-ի թիվ ԲԴԽ-29-Ո-48որոշման 1-ին հավելվածի 4-րդ կետը սահմանում է, որ հավակնորդի գիտելիքների ստուգումը ներառում է համապատասխան մասնագիտացման ոլորտում, վերլուծական և մեկնաբանման, հիմնավորված և պատճառաբանված եզրակացություններ կատարելու, իրավաբանական գրավոր խոսքը հստակ և տրամաբանված շարադրելու աշխատանքներում հավակնորդի ունակությունների ստուգումը:
Վերոգրյալից ուղղակիորեն հետևում է, որ համապատասխան մասնագիտացման ոլորտում հավակնորդի ցուցաբերած գիտելիքներին տրված գնահատականը չի կարող կանխորոշել վերլուծական և մեկնաբանման, հիմնավորված և պատճառաբանված եզրակացություններ կատարելու, իրավաբանական գրավոր խոսքը հստակ և տրամաբանված շարադրելու աշխատանքներում հավակնորդի աշխատանքին տրված գնահատականը, և նշված ոլորտներում հավակնորդի ունակությունները ենթակա են առաձին գնահատման:
Վերոգրյալի հիման վրա՝ Բողոքարկման հանձնաժողովն անհրաժեշտ է համարում փաստել, որ թերի պատասխաններ տալը, կամ անձանց արարքները քրեաիրավական սխալ որակման արժանացնելը, դեռևս չի կանխորոշում այն, որ այդ որակումները վերլուծված չեն, կատարված չէ վերլուծությունից բխող համապատասխան եզրակացություն, և առկա չէ իրավաբանական գրավոր խոսքի հստակություն և տրամաբանական սահունություն, հետևաբար վերոհիշյալ չափանիշներով է անհրաժեշտ վերստուգել աշխատանքը:
[bookmark: _Hlk77121134]Ուսումնասիրելով 2021թ. հունիսի 15-ին կայացած՝ դատավորների թեկնածուների ցուցակի քրեական մասնագիտացման բաժնի համալրման նպատակով անցկացված գրավոր քննության՝ «4875» ծածկագրով հանդես եկած հավակնորդի կողմից Գնահատման հանձնաժողովի հրապարակած քննության արդյունքի դեմ ներկայացված բողոքը, մասնակցի գրավոր քննության աշխատանքը և որակավորման գրավոր քննության հանձնաժողովի անդամների կողմից կազմված՝ որակավորման գրավոր քննության արդյունքների ստուգաթերթերը, և ամփոփելով վերստուգման արդյունքները, Բողոքարկման հանձնաժողովը գտնում է, որ «4875» ծածկարգրով հավակնորդի բողոքը պետք է բավարարել մասնակի, այն է՝ դատավարական իրավունքի մասով մերժել, քանի որ այդ մասով Գնահատման հանձնաժողովի կողմից բողոքաբերի աշխատանքին տրված գնահատականների հետ Բողոքարկման հանձնաժողովը հայտնում է իր համաձայնությունը, իսկ նյութական իրավունքի մասով գրավոր աշխատանքի գնահատականը բարձրացնել 7-ով: Վերստուգման արդյունքում գրավոր աշխատանքի ընդհանուր գնահատականը կազմում է 62միավոր, որից նյութական իրավունքի մասով 33միավոր, իսկ դատավարական իրավունքի մասով՝ 29:
Ելնելով վերոգրյալից և ղեկավարվելով ՀՀ Բարձրագույն դատական խորհրդի 2021թվականի մայիսի 06-ի թիվ ԲԴԽ-29-Ո-48որոշման 4-րդ հավելվածի  32-34-րդ կետերով՝ Բողոքարկման հանձնաժողովը

 Բողոքը բավարարել մասնակի:
 Վերստուգման արդյունքում «4875» ծածկագրով հանդես եկած հավակնորդի   գրավոր աշխատանքի նյութական իրավունքի վերաբերյալ խնդրից ստացած 26միավորը ավելացնել 7 միավորով, վերջնական գնահատական սահմանել 62միավոր:

